62022TJ0301_INF
Rozsudok Všeobecného súdu (prvá komora) z 10. apríla 2024 –Aven/Rada
(vec T‑301/22) (
1
)
„Spoločná zahraničná a bezpečnostná politika – Reštriktívne opatrenia vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a ekonomických zdrojov – Zapísanie mena žalobcu do zoznamu a jeho ponechanie na zozname – Pojem ‚podpora činností alebo politík‘ – Článok 2 ods. 1 písm. a) rozhodnutia 2014/145/SZBP – Článok 3 ods. 1 písm. a) nariadenia (EÚ) č. 269/2014 – Pojmy ‚materiálna alebo finančná podpora ruským činiteľom s rozhodovacou právomocou‘ a ‚prospech‘ z väzby na týchto činiteľov s rozhodovacou právomocou – Článok 2 ods. 1 písm. d) rozhodnutia 2014/145 – Článok 3 ods. 1 písm. d) nariadenia č. 269/2014 – Nesprávne posúdenie“
1.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Posúdenie zákonnosti rozhodnutia na základe informácií dostupných v čase jeho prijatia – Vylúčenie nahradenia dôvodov, o ktoré sa opierajú posudzované akty
[Článok 263 ZFEÚ; rozhodnutie Rady 2014/145/SZBP, zmenené rozhodnutiami (SZBP) 2022/337 a (SZBP) 2022/1530; nariadenia Rady č. 269/2014, 2022/336 a 2022/1529]
(pozri bod 24)
2.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Zápis do zoznamov na základe súboru presných, konkrétnych a zhodujúcich sa nepriamych dôkazov – Úloha súdu Únie
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutiami (SZBP) 2022/337 a (SZBP) 2022/1530; nariadenia Rady č. 269/2014, 2022/336 a 2022/1529]
(pozri body 30 – 35)
3.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritéria prijatia reštriktívnych opatrení – Fyzické alebo právnické osoby, subjekty alebo orgány, ktoré materiálne alebo finančne podporujú ruských činiteľov s rozhodovacou právomocou alebo majú z väzby na nich prospech, a fyzické alebo právnické osoby, subjekty alebo orgány, ktoré sú s nimi spojené – Pojem „prospech z väzby na týchto činiteľov s rozhodovacou právomocou“ – Nutná väzba medzi získaným prospechom a anexiou Krymu alebo destabilizáciou východu Ukrajiny – Neexistencia
[Rozhodnutie Rady č. 2014/145/SZBP, zmenené rozhodnutím (SZBP) 2022/329, článok 2 ods. 1 písm. d); nariadenie Rady č. 269/2014, článok 3 ods. 1 písm. d), a nariadenie Rady 2022/330]
(pozri bod 42)
4.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritéria prijatia reštriktívnych opatrení – Fyzické alebo právnické osoby, subjekty alebo orgány, ktoré materiálne alebo finančne podporujú ruských činiteľov s rozhodovacou právomocou alebo majú z väzby na nich prospech, a fyzické alebo právnické osoby, subjekty alebo orgány, ktoré sú s nimi spojené – Aktívna materiálna alebo finančná podpora ruským činiteľom s rozhodovacou právomocou zodpovedným za anexiu Krymu alebo za destabilizáciu východnej Ukrajiny – Prospech z väzby na týchto činiteľov s rozhodovacou právomocou – Pojem „prospech z väzby na ruských činiteľov s rozhodovacou právomocou“ – Prospech, ktorý získali ruskí činitelia s rozhodovacou právomocou, ktorí nezačali s prípravou anexie Krymu a destabilizáciou východnej Ukrajiny – Vylúčenie
[Rozhodnutie Rady 2014/145/SZBP, zmenené rozhodnutiami (SZBP) 2022/329, (SZBP) 2022/337 a (SZBP) 2022/1530; článok 2 ods. 1 písm. d); nariadenia Rady č. 269/2014, 2022/330, 2022/336 a 2022/1529, článok 3 ods. 1 písm. d)]
(pozri body 46 – 53)
5.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritéria prijatia reštriktívnych opatrení – Fyzické alebo právnické osoby, subjekty alebo orgány, ktoré materiálne alebo finančne podporujú ruských činiteľov s rozhodovacou právomocou alebo majú z väzby na nich prospech, a fyzické alebo právnické osoby, subjekty alebo orgány, ktoré sú s nimi spojené – Pojem „prospech z väzby na činiteľov s rozhodovacou právomocou“ – Informácie o možnom prijatí sankcií – Vylúčenie
[Rozhodnutie Rady 2014/145/SZBP, zmenené rozhodnutiami (SZBP) 2022/329, (SZBP) 2022/337 a (SZBP) 2022/1530; článok 2 ods. 1 písm. d); nariadenia Rady č. 269/2014, 2022/330, 2022/336 a 2022/1529, článok 3 ods. 1 písm. d)]
(pozri bod 74)
6.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Pôsobnosť – Osoby, ktoré sú zodpovedné za činnosti či politiky narúšajúce alebo ohrozujúce územnú celistvosť, zvrchovanosť alebo nezávislosť Ukrajiny, alebo ktoré podporujú alebo vykonávajú takéto činnosti či politiky, a osoby, subjekty alebo orgány, ktoré sú s nimi spojené – Pojem „podpora“ – Akty podpory, ku ktorým došlo pri prijatí napadnutých aktov alebo ktoré sú s nimi v bezprostrednej časovej blízkosti – Zahrnutie – Minulé akty, ktoré vyčerpali svoje účinky v čase, keď boli vykonané – Vylúčenie
[Rozhodnutie Rady 2014/145/SZBP, zmenené rozhodnutiami (SZBP) 2022/329, (SZBP) 2022/337 a (SZBP) 2022/1530; článok 2 ods. 1 písm. a); nariadenia Rady č. 269/2014, 2022/330, 2022/336 a 2022/1529, článok 3 ods. 1 písm. a)]
(pozri body 80, 81)
7.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritéria prijatia reštriktívnych opatrení – Osoby, ktoré sú zodpovedné za činnosti či politiky narúšajúce alebo ohrozujúce územnú celistvosť, zvrchovanosť alebo nezávislosť Ukrajiny, alebo ktoré podporujú alebo vykonávajú takéto činnosti či politiky, a osoby, subjekty alebo orgány, ktoré sú s nimi spojené – Fyzické alebo právnické osoby, subjekty alebo orgány, ktoré materiálne alebo finančne podporujú ruských činiteľov s rozhodovacou právomocou alebo majú z väzby na nich prospech, a fyzické alebo právnické osoby, subjekty alebo orgány, ktoré sú s nimi spojené – Nesprávne posúdenie
[Rozhodnutie Rady 2014/145/SZBP, zmenené rozhodnutiami (SZBP) 2022/337 a (SZBP) 2022/1530; nariadenia Rady č. 269/2014, 2022/336 a 2022/1529]
(pozri body 55 – 60, 70, 75, 84 – 87)
Výrok
1.
Rozhodnutie Rady (SZBP) 2022/337 z 28. februára 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, vykonávacie nariadenie Rady (EÚ) 2022/336 z 28. februára 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, rozhodnutie Rady (SZBP) 2022/1530 zo 14. septembra 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny a vykonávacie nariadenie Rady (EÚ) 2022/1529 zo 14. septembra 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa zrušujú v rozsahu, v akom bol pán Petr Aven zapísaný a ponechaný na zozname osôb, subjektov a orgánov, na ktoré sa vzťahujú reštriktívne opatrenia.
2.
Rada Európskej únie znáša vlastné trovy konania a je povinná nahradiť trovy konania, ktoré vynaložil pán Aven.
3.
Lotyšská republika znáša vlastné trovy konania.
(
1
)	Ú. v. EÚ C 257, 4.7.2022.